དུས་ཡུན་རིང་པོ་ཞིག་ནས་བཟུང་དཔལ་འབྱོར་རིག་པ་བ་ཚོས་ཚོང་ཟོག་ནང་འདྲེན་འགྲན་རྩོད་ཀྱིས་ཨ་རིའི་ལས་བཟོ་བར་ཐེབས་པའི་གནོད་པ་དེ།ལྟོས་ས་ལྟོས་འཇོག་གིས་རིན་ཁེ་གོང་ཆུང་གི་དངོས་ཟོག་ལས་ཐོབ་པའི་ཁེ་ཕན་ལས་རིན་དོད་ཅུང་ཆུང་བར་འདོད་མོད།འོན་ཀྱང་།ཨ་རིའི་མཱ་ས་ཆོ་ས་ཚིརང་བྱུང་རིག་པ་དང་བཟོ་སྐྲུན་རིག་པ་སློབ་གླིང་གི་དཔལ་འབྱོར་རིག་པ་བ་ཨཱར་རྟུརདང་ཙུ་རེ་ཁི།དཔལ་འབྱོར་རིག་པ་བ་གཞན་གཉིས་བཅས་མཉམ་འབྲེལ་ངང་ཨ་རིའི་ས་ཁུལ༧༢༢ལ་ཉམས་ཞིབ་བྱས་ཏེ་སྙན་ཐོ་ཞིག་བཏོན་ཡོད་པ་དང་།སྙན་ཞུ་ཡིག་ཆ་དེའི་ནང་།རྒྱ་ནག་གི་འགྲན་རྩོད་ལས་ཨ་རིའི་བཟོ་སྒྲིག་ལས་རིག་ལ་ཐེབས་པའི་རྡུང་རྡེག་དེ་འཛམ་གླིང་དམག་ཆེན་གཉིས་པའི་ཚུན་དུ་རྒྱལ་ཁབ་གང་ཞིག་ལས་ཀྱང་བརྒལ་ཡོད་ཅེས་བཀོད་ཡོད་པའི་མ་ཚད།སྙན་ཐོའི་ནང་ད་དུང་ཡང་།སྤྱི་ལོ༡༩༩༩ལོ་ནས༢༠༡༡ལོའི་བར།རྒྱ་ནག་གི་འགྲན་རྩོད་ལ་རྐྱེན་བྱས་ནས་ཨ་རིའི་བཟོ་སྒྲིག་ལས་རིག་དང་ཞབས་ཞུ་ལས་རིག་སུ་ལས་གནས་ས་ཡ་གཉིས་དང་འབུམ་བཞི་ཤོར་ཡོད་པ་རེད།ཅེས་སོགས་བཀོད་འདུག